**INFORMARE**

Astăzi, 14.02.2019, a avut loc la sediul M.E.N., ședința Comisiei de Dialog Social. La ședință au participat din partea Federației Sindicatelor Libere din Invățământ: Simion Hancescu-președinte; Cornelia Popa Stavri- secretar general, George Purcaru -prim-vicepreședinte și Liliana Glință – consilier juridic.

Pe ordinea de zi a ședinței au fost următoarele documente:

1. **Proiect de ordin privind modificarea Anexelor 1-6 ale O.M.E.N. nr.3371/2013 privind aprobarea planurilor- cadru de învățământ pentru învățământul primar**.

Așa cum este cunoscut, F.S.LI. și-a exprimat nemulțumirea față de acest proiect de act normativ în data de 13.02.2019, printr-un comunicat preluat de agențiile de știri, iar la începutul ședinței C.D.S. de astăzi, președintele de ședință a propus retragerea acestui proiect de act normativ de pe ordinea de zi;

1. **Proiect de OMEN privind structura anului școlar 2019-2020.**

Conform acestui proiect de ordin, cursurile în anul școlar 2019-2020 ar urma să înceapă în data de 16 septembrie 2019 și să se finalizeze în data de 19 iunie 2020.

 Poziția sindicatelor, a reprezentanților elevilor și ai părinților a fost aceea că, nu este benefic pentru elevi și cadrele didactice să fie cursuri până în data de 19 iunie, propunându-se ca să înceapă cursurile în data de 9 septembrie 2019, în loc de 16 sepembrie, astfel încât să se poată acoperi 34 de săptămâni de cursuri și o săptămână de “Școala altfel”.Această propunere urmează a fi analizată și să se ia o decizie;

3. **Proiect de OMEN pentru modificarea și completarea Normelor privind efectuarea concediului de odihnă al personalului didactic din învățământ.**

Având în vedere că acest proiect de act normative prezintă multe lacune sesizate de FSLI și ținând cont de faptul că nu a fost convocată o comisie tehnică pentru a îmbunătăți acest proiect, FSLI a solicitat scoaterea de pe ordinea de zi a acestuia, propunere acceptată. Urmează ca săptămâna viitoare;

4. **Proiect de OMEN privind aprobarea calendarului sesiunii speciale de bacalaureat 2019 pentru absolvenții de liceu participanți la loturile olimpice și la competițiile sportive și artistice internaționale**.

 Acest proiect de act normative a primit aviz favorabil;

5. **Proiect de Metodologie privind înscrierea copiilor în învățământul primar pentru anul școlar 2019-2020.**

 Federația Sindicatelor Libere din Invățământ a propus următoarele:

* Numărul maxim de elevi în învățământul primar să nu depășească, decât în situații speciale, 28 de elevi la clasă, propunere acceptată;
* Pentru copiii care împlinesc vârsta de 6 ani în perioada 1 septembrie - 31 decembrie 2019 inclusiv, care nu optează pentru înscrierea în clasa pregătitoare în anul școlar 2019 - 2020 sau pentru care evaluarea psihosomatică arată că nu poate asigura parcurgerea cu succes a clasei pregătitoare, părinții/ tutorii legali vor fi consiliați să își înscrie copiii la grupa mare în grădiniță, propunere acceptată;

6.  **Proiect de OMEN privind organizarea simulării evaluării naționale pentru elevii clasei a VIII-a și a simulării probelor scrise ale examenelor de bacalaureat national, în anul școlar 2018-2019.**

 Acest proiect de act normative a primit aviz favorabil;

7. **Diverse**

 Reprezentanții Federației Sindicatelor Libere din Invățământ au solicitat următoarele:

* Modificarea, în regim de urgență, a sistemului informatic EduSal, astfel încât să fie fie plătite toate orele efectuate în regim de plata cu ora și nu partial, așa cum în mod ilegal se întâmplă în prezent.Angajamentul reprezentanților MEN fost că acest lucru se va rezolva în perioada imediat următoare, inclusiv să se poată face plăți rectificative pentru cei care nu au fost plătiți în lunile anterioare;
* Dacă M.M.J.S. a trimis un punct de vedere oficial, în urma discuțiilor avute în data de 31 ianuarie 2019, în ceea ce privește modul de calcul a majorărilor salariale prevăzute de Legea nr.153/2017 în ceea ce privește dirigenția, gradația de merit, învățămîntul simultan și învățământul special. Răspunsul a fost că nu s-a primit încă un punct de vedere referitor la această problemă..

 PREȘEDINTE,

 Simion HANCESCU

București, 14.02.2019